எலியூசிஸ்

எலியூசிசு (ஆங்கிலம்: Eleusis, கிரேக்கம்: Ελευσίνα‎, பண்டைய கிரேக்கம் : Ἐλευσίς Eleusis ) என்பது ஏதென்சின் மேற்கு புறநகர்ப் பகுதி மற்றும் கிரேக்ககத்தில் உள்ள மேற்கு அட்டிகா பிராந்தியத்தில் உள்ள நகராட்சி ஆகும். இது ஏதென்சின் மையத்திலிருந்து வடமேற்கே சுமார் 18 கிலோமீட்டர்கள் (11 மைல்கள்) தொலைவில் அமைந்துள்ளது. மேலும் இது தற்போது ஏதென்சின் பெருநகரப் பகுதியின் ஒரு பகுதியாக உள்ளது. இது சரோனிக் வளைகுடாவின் வடக்கு முனையில் திரியாசியன் சமவெளியில் அமைந்துள்ளது. இது கிரேக்க துன்பியல் நாடக ஆசிரியரான எசிகிலசின் பிறப்பிடமாகும். இன்று, எலியூசிசு ஒரு பெரிய தொழில்துறை மையமாக உள்ளது. கிரேக்கத்தில் மிகப்பெரிய எண்ணெய் சுத்திகரிப்பு நிலையம் மற்றும் அட்டிகா பிராந்தியத்தில் மிக நீண்ட கால கலை நிகழ்வான ஈசுகிலியா திருவிழாவின் அமைவிடமாகவும் உள்ளது. 11 நவம்பர் 2016 அன்று, எலியூசிசு 2021 க்கான ஐரோப்பிய கலாச்சார தலைநகராக அறிவிக்கப்பட்டது. குறிப்புகள்